Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: gazdálkodás". Hivatalosan (140/1999. (IX.3.) Korm. rendelet) az ökológiai gazdálkodás a mezõgazdasági
Paragraph Index: 3229

gazdálkodás". Hivatalosan (140/1999. (IX.3.) Korm. rendelet) az ökológiai gazdálkodás a mezõgazdasági termelés 2092/1991/EGK rendelet szerinti sajátos módja, melynek jelzésére a terméken az „ökológiai” megkülönböztetõ jelölést kell alkalmazni; valamint ellenõrzés és tanúsítvány tartozik hozzá. Lényegében természetes anyagokra és erõforrásokra alapozott (alternatív) mezõgazdasági termelés, amely az ember és környezete közötti harmonikus kapcsolaton alapszik. Célja a környezetet szennyezõ anyagok kiküszöbölése, s így egészséges, mérgezõ anyagoktól és vegyszermaradványoktól mentes élelmiszer elõállítása. Fõbb ismérvei: helyi erõforrások felhasználása, szerves hulladékok hasznosítása, energiatakarékos mûvelés, szintetikus vegyi anyagok használatának visszaszorítása, végsõ célként az önfenntartó gazdaság mûködtetése." (Forrás: Láng szerk. 2002. Környezet- és Természetvédelmi lexikon, Akadémia Kiadó, Budapest) Országos Ökológia Hálózat: az Országos Területrendezési Terv által meghatározott, a természeti, természetközeli területek, valamint védett természeti területek és védõövezetük ökológiai folyosókkal biztosított biológiai kapcsolatainak egységes elnevezése. Országosan kiemelt térségek: a területfejlesztésrõl és területrendezésrõl szóló törvény felhatalmazása alapján az Országgyûlés által kijelölt fejlesztési térségtípus. A koncentráció, a szubszidiaritás és decentralizáció, valamint az integrált fejlesztés elveit érvényesítve országosan kiemelt olyan térség lehet, amely hangsúlyos fejlesztése országos érdek, kiemelt kezelése régiókon átnyúló, illetve a régiók feladatkörét meghaladó feladat, és amelynek fejlesztése a speciális, többgyökerû megoldandó problématerületek miatt, komplex ágazatközi együttmûködést igényel. Az OTK országosan kiemelt térségként kezeli a budapesti agglomerációt, a Balatontérséget, és a Tisza-térséget. Ökológiai gazdálkodás: ld. organikus gazdálkodás. Ökoturizmus: a környezetért felelõsséget vállaló utazás és látogatás a viszonylag zavartalan természeti területeken, azok természeti, valamint jelen és múltbeli kulturális értékeinek élvezete és értékelése céljából, úgy, hogy kíméli azokat a látogatás hatásainak mérséklésével, valamint a helyi népességet társadalmi, gazdasági elõnyökhöz juttatja. Komplex megoldási lehetõséget kínál a védett természeti területek kezelõi számára a természetvédelmi értékek fenntartásával, a turizmus és a helyi erõforrások megújításával, a vendégforgalom ellenõrzött keretek között. Fõbb jellemzõi a kiscsoportos jelleg, a helyi társadalomnál jelentkezõ haszon. Az ökoturizmus gyûjtõfogalom alá sorolható turizmustípusok a falusi~, vízi és vízparti~, aktív~ egyes vállfajai, valamint a természeti turizmus. Utóbbi a természeti környezetben található flóráról/faunáról, természetes és kultúrtájról szerezhetõ élmények összességét, informális tanulás lehetõségét a védett természeti és kulturális adottságok védelme mellett biztosító sajátos turisztikai programok köreként értelmezhetõ. Ökoturisztikai infrastruktúra: a tágabb értelemben vett ökoturizmushoz mint turizmus típus-csoporthoz kapcsolódó, a turisztikai programok és szolgáltatások igénybevételét lehetõvé tévõ vonalas és pontszerû infrastruktúra-rendszerek összessége, például kerékpárutak és kapcsolódó szolgáltatások, gyalogtúra útvonalak, pihenõhelyek és turistaházak, falusi turizmus szálláshelyei, stb. Prioritás tengely: az EU vidékfejlesztési politikájának irányait jelölõ kifejezés (angolul priority axes). Prioritás: tervezési szakkifejezés, a célok elérését szolgáló programok kiemelt szándékait, a késõbbi beavatkozási területeit csoportosítva tartalmazza. A területfejlesztési prioritások komplexek, átfogóan több ágazati intézkedést jelenítenek meg, kifejezetten egyes térségekre vagy térségtípusokra is irányulhatnak. Programozás: összehangolt eszközöknek helyzetértékelés alapján meghatározott célrendszer által kijelölt rendszere. Maga a program tulajdonképpen egy terv és egy fejlesztési költségvetés együttese, mely az uniós támogatások, és a kapcsolódó nemzeti hozzájárulások felhasználását szabályozza. Lényeges eleme, hogy nem éves, hanem hosszabb távú tervezésen alapul, kapcsolódva ahhoz, hogy 1988 óta az EU költségvetését, a strukturális és (1993-tól a) kohéziós alapokból folyósított támogatásokat programozási periódusokra határozzák meg. A programozás alapvetõ funkciója tehát, hogy vezérfonala legyen az adott periódus EU támogatási politikájának. Ramsari területek: a nemzetközi jelentõségû vadvizekrõl, különösen mint a vízimadarak tartózkodási helyérõl szóló, az iráni Ramsarban, 1971. február 2-án elfogadott Egyezmény és annak módosításai alapján kihirdetett területek. Magyarország 1979-ben csatlakozott az egyezményhez, és jelenleg 23 nemzetközi jelentõségû vizes élõhellyel rendelkezik, melyek összterülete 179 958 hektár. Régió: (1) a hétköznapi fogalomhasználatban a területegység, térség, vidék, övezet, táj, körzet szinonimája. (2) A területi tudományokban a régió lehatárolt térrész, a környezetétõl bizonyos természeti, társadalmi, gazdasági tényezõk révén elkülönülõ területi egység, általában a nemzeti és a települési szint között; a térség fogalmától a konkrét határvonal, a regionális kohézió, valamint a regionális identitástudat és regionális intézményesülés révén lehet megkülönböztetni. (3) A regionális politikában az ország és a település közötti – leggyakrabban az ország alatt közvetlenül lévõ – területi szint (regionális szint) egysége, mely lehet közigazgatási (választott vagy delegált képviselettel) vagy nem közigazgatási (statisztikai, tervezési) funkciójú egység. Regionálisan kiemelt térségek: olyan speciális térségek – pl. nemzeti parkok, kiemelt üdülõkörzetek, környezeti szempontból veszélyeztetett térségek – amelyek egységes fejlesztési, esetleg szabályozási kezelést igényelnek, több régiót érintenek, és törvényi elõírás nélkül az érintett régiók önkéntes partnerségen alapuló együttmûködésével biztosítható integrált fejlesztésük. Regionális kohézió: a régiók szintjén zajló társadalmi és gazdasági szervezõdés erõsödése, amely e térségekben soktényezõs társadalmi-gazdasági összefonódást, s így kohéziót hoz létre. A folyamat erõsítheti a régió politikai, társadalmi, gazdasági szervezetei és lakossága körében a régióhoz való kötödést, a regionális identitás kialakulását, erõsödését. A területfejlesztésben fontos cél egy-egy régión belül a kohézió erõsítése a régió minél harmonikusabb területi rendszerének kialakulása végett. Részcélok: a koncepcióalkotási tervezési fázis szakkifejezése, az OTK-ban az átfogó, ill. a területi célokhoz tartozó célkitûzések, melyek megvalósítása a köztük lévõ szinergiával támogatottan biztosítja az adott cél elérését. A céloknál kevésbé komplexek, csak egy vagy néhány ágazati fejlesztést ölelnek fel, vagy kifejezetten az egyes ágazati fejlesztések közötti területi koordinációra irányulnak. Rurális térség: ld. vidékies térség Rurbanizáció: a vidékies térségek településeinek alvóvárossá, elõvárosokká válása. Slumosodás: az angol eredetû slum szóból eredõ kifejezés a fizikai és társadalmi környezet erodálódásának folyamatára utal, melynek eredményeképp leromlott fizikai állapotú lakókörnyezetben leginkább szegény rétegek telepednek le. Elsõsorban városi probléma, de falvakban, vidékies térségekben is megjelenik. Stratégiai környezeti vizsgálat (SKV): a projekt feletti fejlesztési tervezési szintek (politikaalkotás, koncepció, stratégia) környezetintegráltságát (részben környezeti hatásértékelését) biztosító tervezési módszer. Elterjedésének jelentõs lendületet ad az EU SKV direktívája (2001/42/EC), mely a tervek (a használt angol plan kifejezés hazai megfelelõje a koncepció szavunk is) és programok szintjére irányul, a környezetvédelmen túlmutató fenntarthatósági szemlélettel bír, és az átlátható döntéshozatalt támogató módszerként is értelmezett. Szegregáció: társadalmi folyamat, melyben a különbözõ társadalmi rétegek és etnikai csoportok lakóhelye térben elkülönül, az egyes társadalmi csoportok térben koncentráltan helyezkednek el. Szuburbanizáció: a népesség és tevékenységek (ipar, szolgáltatások) városközpontból a város környéki településekre történõ költözésének folyamata. Leghangsúlyosabban a népesség központból való kiáramlása jelentkezik, de a gazdasági funkciók esetében is megfigyelhetõ e folyamat. Magyarországon a legerõteljesebb szuburbanizációs folyamat Budapest térségében jelentkezik. Táj (földrajzi): tudományos értelemben jellemzõen a természeti környezettel foglalkozó tudományok (természetföldrajz, (táj)ökológia, erdészet, vagy akár a tájföldrajz, regionális földrajz) által használatos térbeli alapkategória: a földfelszín azon darabja, amely a tájalkotó tényezõk kölcsönhatásainak eredményeképp vizuálisan is elkülöníthetõ sajátos arculattal rendelkezik. A táj egyik legjellemzõbb tulajdonsága az egyediség és a határok átmenetisége. Az antropogén tevékenység által gyökeresen átformált tájakra bevezették a kultúrtáj fogalmát. Tájhasznosítás: a táj által kínált erõforrások (talaj, ásványkincsek, energia, esztétikai érték, tevékenységek elhelyezése) helyi társadalom általi használata. Tájökológia: a tájakat, mint területen szervezõdõ egyedi ökoszisztémákat, ezek anyag és energiaáramlásait területi szemlélettel vizsgáló, tervezés során felhasználható térkategóriákat képzõ (pl. ökológia folyosó, gát) tudomány. Tájökológiai szempontok: a tájökológia szempontokat érvényesítõ tervezésben megjelennek a tájökológia által használt térkategóriák (pl. ökológiai folyosók; ökológiai gátak; vízgyûjtõk, mint az anyag és energiaáramlás és körforgás alapegységei; táji ökorendszer, mozaikos tájhasználati mozaikok, szigetek) és ezek rendszerei. A tájökológiai szemléletû tervezés figyelemmel van a tervezés tárgyát képezõ területi rendszerek által érintett táji rendszerekre: olyan megközelítéseket alkalmaz, melyekben a természeti tényezõk által meghatározott táji rendszerek meghatározzák a társadalmi és gazdasági folyamatok lehetõségeit, illetve levezeti azok táji rendszerre gyakorolt hatásait. A területi alrendszereket tájalkotó tényezõként kezeli. Tanya: meghatározóan alföldi térségeinkre jellemzõ külterületi szórványtelepülés, a lakófunkció mellett hagyományosan jelentõs mezõgazdasági szereppel, illetve egyre erõsödõen turisztikai, rekreációs funkcióval. Távmunka: infokommunikációs technológiákra épülõ otthoni foglalkoztatási forma (e-munka). A területfejlesztés és a fenntartható térségfejlõdés szempontjából fontos foglalkoztatási forma, mely nem csak bizonyos társadalmi csoportok (elsõsorban az elsõdleges munkaerõpiacról kiszoruló csoportok), hanem speciális térségek (aprófalvak) foglalkoztatási problémáinak felszámolását szolgálja. Településcsoport: a kistérség kiterjedésénél kisebb, több települést érintõ területi szervezõdés. A településcsoportok a kistérségi határokon is átnyúlhatnak, sõt olykor a települési közigazgatási határoktól is függetlenek, így pl. a tanyák magányos településeinek részvételével kialakuló csoport benyúlhat nagy urbanizált városi központok külterületére is. Tengely: fejlett nagyvárosok (pólusok), térségek között kialakuló, gazdaságilag dinamikusan fejlõdõ övezet, sáv, melynek alapja nagy forgalmú közlekedési útvonal, ahol új telephelyek nyílásával (üzemek, logisztikai központok stb.) intenzív gazdasági tevékenység bontakozik ki. A tengely társadalmi, gazdasági szempontból kiemelkedik környezetébõl, települései a tengely révén kapcsolódnak a dinamikus gazdasági hálózathoz. Gyakorta az autópálya-hálózatokat tekintik a tengelyek kialakuláshoz szükséges alapnak. Természeti tájérték: természeti környezet elemei által megjelenített, a tájak ökológiai rendszereinek mûködését biztosító vagy az egyediséget megjelenítõ érték. Térhasználat: a területhasználat, valamint egyéb mobil (térhasználat-szervezõ) elemek (a társadalmi-gazdasági térbeli mozgások, területi szabályozások) alkotják a térhasználat kategóriáját. Térség: a földrajzi tér része, mely valamely társadalmi-gazdasági ismérv alapján lehatárolható; a különbözõ társadalmi térkategóriák, területi egységek (régió, megye, kistérség, agglomeráció, településeggyüttes stb.) összefoglaló elnevezése. Térségfejlesztés: a területfejlesztés azon része, amely egy konkrét térség fejlesztésére irányul, vagy valamely funkcionális területegység fejlesztésére koncentrál. Ilyen térségek lehetnek például a régió, megye, kistérség, kiemelt térség, stb. (Térségi) fenntarthatósági keretstratégia: egy terület összes fejlesztésének alapját képezõ tervdokumentum, mely meghatározza az adott térség fenntarthatósága érdekében megvalósítandó vertikális célokat, valamint ágazatonként típusokba rendezett horizontális szempontokat a fejlesztések számára (a területi tervezés számára is elveket határoz meg). Térségi örökségközpont: a nemzetiségi, etnikai és néprajzi csoportok kultúráját, hagyományait, a térség történelmét, társadalmi és gazdasági viszonyait személtetõ látogatóközpont és bemutatóhely (ún. örökségkapu). Feladata a térségi és helyi identitás, illetve kulturális örökség megõrzése, ápolása és a sajátos térségi-helyi nemzetiségi és folklorisztikus örökségértékek integrált szemléletû és modern – látogatómenedzsment, valamint infokomunikációs – eszközöket is felhasználó élményszerû feldolgozása, valamint hiteles és minõségi bemutatása. A helyi kulturális örökséghez kapcsolódó kutatási és ismeretterjesztési tevékenységén túl a helyitérségi kultúrán alapuló önszervezõdéseket, térségfejlesztési kezdeményezéseket segíti. Térségtípus: hasonló adottságokkal rendelkezõ, vagy fejlõdési esélyeiket jelentõsen befolyásoló problémákkal küzdõ térségek csoportja. Az OTK a kifejezést a vidékies térségek esetében használja. Az egyes térségtípusok hasonló beavatkozásokat igényelnek. E kategóriák nem kizárólagosan határozzák meg egy-egy terület jellegét, egymással fedésben lehetnek. A megjelenésük jellemzõ dimenziója a kistérség vagy a településcsoport. Térszerkezet, területi struktúra: a térbeli objektumok és a közöttük lévõ kapcsolatok, viszonyok alkotta, mûködõképes rendszer, összetett térkategória, melynek értelmezését és leírását erõsen determinálja a közelítés módja, szemlélete. A regionális kutatásokban leggyakrabban a térségek lehatárolt térrészekre bontásával, s általában egy-egy kiemelt jellemzõ szerinti értékelésével, térképezésével feltáruló („regionális”) egyenlõtlenségi és rendezettségi sajátosságok összessége. Térszervezés: a társadalmi és gazdasági tevékenységek tudatos térbeli szervezése és szabályozása, a térhasználat egyik formája. A térszervezés területfejlesztési politikai szempontból leginkább a területi szintek kialakítását, és – a dekoncentráció, decentralizáció útján – a különbözõ döntések, tevékenységek közöttük történõ elosztását jelenti. Alapvetõen felülrõl irányított folyamat, így – ebben az értelemben – megkülönböztethetõ a fogalom a társadalmi, gazdasági szereplõk önkéntes döntésein alapuló, alulról jövõ kezdeményezéseitõl, azok térbeli szervezõdéseitõl, mely során szintekbe nem rendezendõ térségek alakulnak ki. Megfelelõ térszervezés nélkül a területfejlesztés sem hatékony. Területi dimenzió, területi szempontok: A társadalom és a gazdaság jellemzõen ágazati dimenziójával, tevékenységével, szemléletével szemben, vagy annak komplementereként, a különbözõ szférák együttes, komplex térbeli megjelenését, azoknak csak a földrajzi térben érzékelhetõ, leírható, elemezhetõ kölcsönhatásait kiemelõ közelítési mód, szemlélet. A területfejlesztés a különbözõ területi kutatásokra alapozva e szemléletet követi és próbálja a maga eszközeivel érvényre juttatni. Területrendszer, területi rendszer: a különbözõ természeti, társadalmi, gazdasági objektumok (térelemek) különbözõ szervezetett rendszereinek térbeli együttes megjelenése, egy adott területen történõ egymáshoz kapcsolódása, komplex rendszere. Adott térség, területegység (régió, megye, kistérség, stb.) és az ezt alkotó környezeti/társadalmi/gazdasági alrendszerek, illetve ezek kapcsolatainak összessége. A területfejlesztés területi rendszernek tekinti a funkcionális mikroés kistérségek, agglomerációk társadalmi/gazdasági/politikai/környezeti elemeinek egy területegységen belüli kapcsolatrendszerét is. A területi rendszer harmonikus fejlõdésének kritériuma, hogy az országos szint alatti területi szinteken való szervezõdés minél nagyobb teret kapjon a közeljövõben (összefüggésben a regionalizmus, decentralizáció célkitûzéseivel). Területfejlesztés: (1) átfogóan, mint szakpolitika és tevékenységi rendszer az országra, valamint térségeire kiterjedõ társadalmi, gazdasági és környezeti területi folyamatok figyelése, értékelése, a szükséges tervszerû beavatkozási irányok meghatározása; továbbá a rövid, közép- és hosszú távú átfogó fejlesztési célok, koncepciók és intézkedések meghatározása, összehangolása és megvalósítása a fejlesztési programok keretében, érvényesítése az egyéb ágazati döntésekben. (2) Szûkebb értelemben, mint fejlesztési tevékenység azon fejlesztési beavatkozások és kapcsolódó tevékenységeik köre, amelyek kifejezetten (elsõdlegesen) területi célkitûzéseket szolgálnak, amelyekkel a közösségi szféra tudatosan hat a különbözõ tevékenységek, jelenségek térbeli megoszlására ill. mûködésére, vagy egy adott területegység (régió, megye, kistérség) több szakterületet átfogó, integrált fejlesztését valósítják meg. Területhasználat: az OTK-ban a térhasználat részeként értelmezett kifejezés. Az ország területének felhasználási kategóriáit jelöli. Elsõsorban a települések nem lakott területeinek használatára vonatkozik, a jellemzõ gazdasági ágazatok szerint tipizál. Az agrárágazaton belüli tipizálása általában kisebb felbontású, mint a földhasznosításé (ez alól csak bizonyos tematikus jellegû területhasználati tipizálás lehet kivétel), de szerepel benne külön szántóföldi mûvelési, gyep- és legelõgazdálkodási, erdõgazdálkodási, valamint bányászati, ipari, közlekedési kategória. Területi célok: az OTK egy-egy konkrét térségre, vagy térségtípusra irányuló céljai, melyek az érintett területek fejlesztésén keresztül közvetve befolyásolják az ország területi rendszerét. E célok bizonyos átfogó célok elemeire épülnek, egyúttal azok elérését segítik középtávon. Területi szint: a földrajzi tér (pl. ország) horizontális térfelosztásával létrejött egyenrangú területegységek rendezett halmaza. Egy térség több területi szintre tagolódhat (pl. kontinens országokra, régiókra, vagy egy ország régiókra, megyékre, kistérségekre), a regionális politika körébe az országos szint alatti, közigazgatási, tervezési, statisztikai területi szintek a fontosak. Területi tervezés: a területi tervezés a tervezésen belül helyezhetõ el, sajátosságaként a más szakpolitikák tervezési tevékenységéhez képest a területi (térbeli) dimenzió megjelenése emelhetõ ki. Részei a regionális (országos) tervezés és a településtervezés. Maga a területi tervezés a stratégiai tervezési ciklus egészének (helyzetértékelés, jövõkép-alkotás, cél- és prioritás-meghatározás, stratégiai és operatív tervezési lépések, visszacsatolás, értékelés, monitoring) a térség/település jövõbeni útjának, integrált rendszerként való továbbfejlesztésének meghatározásában való felhasználása. A tervezés során integráltan kezelendõ a térség/település, mint társadalmi, gazdasági entitás; illetve ezek fizikai kerete. A területiség, mint dimenzió, a különbözõ szakpolitikai (ágazati) tervezésekben is megjelenik, azonban a területi tervezés során a térbeliség (mint a társadalom, gazdaság, környezet térségenként szervezõdõ rendszere) a meghatározó, az elsõdleges szempont. A tervezési tevékenység során kialakítandó céloknak, feladatoknak tükrözniük kell a térségi/települési közösség akaratát; a lakosságot tájékoztatni kell a fejlesztés résztvevõinek döntéseirõl, a tervezési folyamat konkrét lépéseirõl. Területfejlesztési politika fejlesztési alapelvei: a területfejlesztési politikai tervezés és a végrehajtás során érvényesítendõ, elsõsorban módszertani jellegû elvek. A horizontális szempontoktól eltérõen érvényesítésük nem fogalmazható meg önálló horizontális célként. Területfejlesztési politika: az ország fejlesztésével kapcsolatos területi aspektusokkal jellemezhetõ célkitûzések összefüggõ legitim rendszere. Tervezés: általánosságban a jövõ tudatos alakításának eszköze, olyan jövõorientált gondolkodásmód, melynek során a tervezõk tudományos és módszertani ismeretek alapján szervezik meg a cselekvéseket és a megvalósítást. A tervezés kifejezést a koncepció során olyan tevékenységek és ezek eredményeként létrejött dokumentumok esetében használjuk, amelyek egy tervezési folyamatra, több részbõl álló (helyzetértékelés, jövõképalkotás, cél- és prioritás-meghatározás, stratégiaalkotás, operatív programok kialakítása, stb.) írott dokumentum(ok) kialakítására vonatkoznak. Tervszerzõdés: a Kormány és régiók közötti szerzõdéses megállapodás, mely biztosítja a regionális programok és ágazati tervek összhangjának finanszírozási oldalát, gyakorlati megvalósítását. A tervszerzõdés – a regionális program alapján, tekintettel az ágazati fejlesztési tervekre – több évre elõre rögzíti, hogy az adott régió a költségvetésbõl számára milyen fejlesztési területekre, célokra, milyen tárcától származó és mekkora nagyságrendû forrásokat fordíthat. Ez által megvalósulhat a régiók folytonosságon alapuló fejlesztésfinanszírozása. Urbanizáció (urbanizáltság): (1) mennyiségi ismérv: városodás (városodottság) – a városok és városlakók számának, arányának növekedésének folyamata (állapota) (2) minõségi ismérv: városiasodás (városiasodottság) – a városokra jellemzõ városkép, életforma, fogyasztási szokások terjedésének folyamata (elterjedtsége). Városrehabilitáció: településrészek komplex megújítása, melyben az épített környezet felújításán és fejlesztésén túl a zöldfelületek, a társadalmi és gazdasági környezet fejlesztését is jelenti, a városrész új funkciókkal bõvülhet. Védett természeti területek: jogszabály által védetté vagy fokozottan védetté nyilvánított (kiemelt természetvédelmi oltalomban részesülõ) földterületek. Típusai: nemzeti park, tájvédelmi körzet, természetvédelmi terület és ex lege (a törvény erejétõl) védett természeti területek, melyek közül természeti emléknek minõsülnek a források, víznyelõk, kunhalmok és földvárak, míg szintén ex lege oltalom alá tartoznak a lápok és a szikes tavak. Vidékfejlesztés: a vidékies térségek társadalmi, gazdasági és környezeti folyamatainak értékelése alapján a helyi adottságokat érvényesítõ, az adott térségben élõ emberek részvételével formálódó programok és beruházások meghatározása és megvalósítása. Lényegében a helyi erõforrások azonosításán, feltárásán, mobilizálásán keresztül megvalósuló kisléptékû térségfejlesztés. Megközelítésében átlagon felüli szerepet kap a fejlesztések környezetintegráltsága, a környezeti alrendszernek a vidékies területi rendszerekben betöltött meghatározó szerepe miatt. A vidékfejlesztés a területfejlesztési politikai célok érvényesülését szolgáló egyik legfontosabb pillér, mely a vidékies térségek fejlesztésére koncentrál. Vidékies slum: falvakban, vidékies térségekben jelentkezõ fizikai és társadalmi erózió, melyben településrészek, sõt teljes települések válnak leromlott állapotú, szegények lakta terekké. Vidékies (rurális) térség a jellemzõ vidékies adottságokkal (pl. alacsony népsûrûség és beépítettség, természeti környezet nagy aránya, kevéssé terhelt környezet) és jellemzõ vidékies problémákkal (pl. elvándorlás, elöregedés, funkcionális központoktól való távoli helyzet, gyenge infrastrukturális ellátottság, nehézkes elérhetõség, a mezõgazdasági foglalkoztatottak nagy aránya, alacsony termelékenység) rendelkezõ terület. Lehatárolásuk és fejlesztésük során figyelembe kell venni, hogy az egyes problémák és adottságok nem egyöntetûen jelentkeznek, térségenként és térségtípusonként igen változatos képet mutatnak. Világörökség: az UNESCO 1972-ben határozott az emberiség számára kiemelt jelentõségû értékek védelmérõl és létrehozta a Világörökség Bizottságot, melyhez 172 ország csatlakozott. Az egyetemes jelentõségû értékek listáján 8 magyarországi látványossági helyszín szerepel (Dunapart és Budai várnegyed; Andrássy út – Hõsök tere- zsinagóganegyed; Hollókõ; Aggtelek: Baradla barlang; Hortobágyi NP; Pannonhalma: bencés fõapátság; Pécs: ókeresztény sírkamrák; Fertõ tó; Tokaji borvidék). Vonzáskörzet: egy térelem – település (általában város) vagy intézmény, szolgáltató egység stb. – körül lehatárolt térség, melyben egy vagy több társadalmi, gazdasági mozgás, áramlás konkrét céllal az adott térelem felé irányul (ingázó munkaerõ, vásárolni vagy éppen eladni bejárók stb.). A regionális kutatások során leggyakrabban a városok vonzáskörzetét szokták kijelölni, mely azonban többféle is lehet a különbözõ ismérvek alapján (munkaerõ-piaci, oktatási, kulturális stb.), emiatt nehéz ma már egy város általános (több tényezõs) vonzáskörzetét konkrétan lehatárolni. Az agglomerációtól az áramlásokban résztvevõ kevesebb tényezõ, ezek ritkább gyakorisága és ebbõl eredõen a vonzáskörzet akár nagyobb hatósugara különbözteti meg (pl. egy fõvárosnak több szempontból az ország a vonzáskörzete). A körzet fogalmától abban különbözik, hogy itt a mozgást kiváltó racionális ok önkéntes döntésen alapul (áruház vonzáskörzete, szemben pl. a földhivatal körzete). A területfejlesztésben a vonzáskörzet a térszervezés révén kap fõleg jelentõséget: a területfejlesztési egységek határainak meghúzásakor igyekeznek a vonzáskörzeteken alapuló térbeli szervezõdések határvonalait figyelembe venni. 2005/168. szám ELÕFIZETÉSI FELHÍVÁS Kor mány ren de let fel ha tal ma zá sa alap ján je len te ti meg a Mi nisz ter el nö ki Hi va tal a mel lék le te ként a HIVATALOS ÉRTESÍTÕT. A lap he tente, szerdánként, te ma ti kus fõ ré szek ben hi te le sen köz li a leg fõbb ál la mi, önkormányzati, tár sa dal mi, gaz da sá gi szer vek, il let ve szer ve ze tek sze mé lyi, szer ve ze ti, igaz ga tá si és kép zé si, va la mint a hír köz lé si te vé keny ség (frek ven cia gaz dál ko - dás, táv köz lés, pos ta ügy, in for ma ti ka) köz le mé nye it, továb bá az üz le ti élet hí re it. Té rí té si díj el le né ben köz zétesszük a Kincs tá ri Va gyo ni Igaz ga tó ság vagyonértékesítési pá lyá za ta it, az ál la mi, tár sa dal mi, gaz da sá gi szervezetek, par la men ti pár tok, ka ma rák, he lyi ön kor mány zatok, egy há zak, kü lön bö zõ kép vi se le tek köz le mé nye it. Fizetett hir de tés ként – akár szí nes ol da la kon is – he lyet kap hat nak az Ér te sí tõ ben a gaz dál ko dó szer ve ze tek, egye te mek, ala pít vá nyok, de ma gán sze mé lyek közérdeklõdésre szá mot tar tó köz lé sei is. Õszin tén re mél jük, hogy a hí rek, in for má ci ók, köz le mé - nyek egy lap ban tör té nõ pon tos és rend sze re zett formában va ló köz re adá sá val si ke rül ha té ko nyab bá és eredményesebbé ten ni elõ fi ze tõ ink tá jé ko zó dá sát a hivatali és üz le ti élet ben. Az ér dek lõ dõk szá má ra egyéb hasz nos in for má ci ó kat is nyújt a lap. Az Eu ró pai Unió Hi va ta los Lap ja 2004. má jus 1-jé tõl az Eu ró pai Unió hi va ta los nyel ve ként ma gya rul is meg je le - nik. A hi vatalos lap L és C so rozatból áll. Az L (Le gis la ti on) so ro zat ban ke rül nek ki adás ra az Eu ró - pai Unió ha tá lyos jog sza bá lyai, az ún. el sõd le ges jog for rá - sok (ala pí tó szer zõ dé sek, csat la ko zá si szer zõ dé sek, társu lá si szer zõ dé sek), to váb bá az aláb bi jog for rá sok: rende le tek, irány el vek, ha tá ro za tok. Az EU Hi va ta los Lap já ban tör té nõ köz zé té telt kö ve tõ en az év fo lyam és a kö tet szá má ra, va la mint a meg je le nés dá tu má ra hi vat ko zás sal, cím sze rint, 2004. má jus 1-jé tõl fo lya ma to san tá jé koz ta tást adunk a hivatalos lap L ki adá - sa i ban meg je le nõ jo gi ak tu sok ról a mellék le te ként meg je le nõ Hi va ta los Értesí tõben. A lap elõ fi ze tés ben meg ren del he tõ a Ma gyar Hi va ta los Köz löny ki adó 1085 Bu da pest, Somog yi Bé la u. 6. címén, le vélcím: 1394 Bu dapest 62., Pf. 357; faxszám: 318-6668.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes